
REFERAT
privind aprobarea cotizaţiei pentru anul 2009 şi a contribuţiei  Consiliului Local al Municipiului Timişoara la patrimoniul iniţial al Asociaţiei de Dezvoltare Intercomunitară Deşeuri Timiş (ADID)
Autorităţile administraţiei publice locale au sarcina şi responsabilitatea de a asigura pe teritoriul unităţii administrativ teritoriale servicii de salubrizare eficiente şi de calitate.

Prin intermediul Programului Operaţional Sectorial de Mediu (POS Mediu) vor fi promovate proiecte de management integrat al deşeurilor la nivel judeţean, condiţia esenţială pentru asigurarea eligibilităţii proiectului fiind existenţa unui cadru instituţional adecvat. Beneficiarii eligibili sunt Asociaţiile de Dezvoltare Intercomunitară reprezentate de Consiliile Judeţene.
Conform art.11 din Legea administraţiei publice locale nr.215/2001, actualizată “două sau mai multe unităţi administrativ-teritoriale au dreptul ca, în limitele competenţelor autorităţilor lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat şi de utilitate publică ”.

Asociaţiile de dezvoltare intercomunitară se constituie în condiţiile legii, în scopul realizării în comun a unor proiecte de dezvoltare de interes zonal sau regional ori al furnizării în comun a unor servicii publice.

Proiectul “ Sistem integrat de management al deşeurilor în judeţul Timiş” este pregătit de către Ministerul Mediului şi Dezvoltării Durabile în cadrul “Asistenţei tehnice în vederea pregătirii proiectelor în sectorul de mediu din România-asistenţa tehnică în vederea pregătirii proiectelor în sectorul deşeurilor solide –judeţul Timiş”, măsura ISPA Nr.2005/RO/16/P/PA/001-05, în vederea finanţării din Fondul European de Dezvoltare  Regională, prin POS Mediu, Axa prioritară 2:Dezvoltarea sistemelor de management integrat al deşeurilor şi reabilitarea siturilor contaminate istoric.

Pentru realizarea şi gestionarea  unui sistem integrat de management al deşeurilor în judeţ şi a serviciului de salubrizare a localităţilor din judeţ, este necesar ca din Asociaţia de Dezvoltare Intercomunitară Deşeuri Timiş să facă parte toate unităţiile administrativ-teritoriale din judeţ.
Prin hotărârea nr.200/22.04.2008 privind acordul participării Consiliului Local al Municipiului Timişoara ca membru în cadrul Asociaţiei de Dezvoltare Intercomunitară Deşeuri Timiş (ADI), consiliul local al municipiului Timişoara şi-a dat acordul participării ca membru alături de Consiliul Judeţean Timiş în cadrul Asociaţiei de Dezvoltare Intercomunitară  Deşeuri.
În şedinţa Adunării Generale a Asociaţilor - de constituire a Asociaţiei de Dezvoltare Intercomunitară Deşeuri Timiş, la punctual 6 de pe ordinea de zi,  s-a stabilit ca municipiul Timişoara să  plătească pentru anul 2009 o cotizaţie de 2000 lei /an.
Prin adresa nr.2/22.05.2009 a Asociaţiei de Dezvoltare Intercomunitară Deşeuri Timiş se solicită stabilirea, prin hotărâre a consiliului local, a contribuţiei la capitalul social al ADID. Astfel, propunem participarea la patrimoniul iniţial al ADID, cu o contribuţie în numerar în valoare de 5000 lei.
De asemenea, pentru semnarea Actului constitutiv şi a Statutului ADID, aprobate prin hotărârea nr.95 din 24.02.2009, privind aprobarea Statutului –cadru  şi Actului constitutiv-cadru al Asociaţiei de Dezvoltare Intercomunitară Deşeuri Timiş, propunem împuternicirea primarului municipiului Timişoara pentru semnarea acestor acte, domnul Gheorghe Ciuhandu  având şi calitatea de şi membru în Consiliul director al ADID.

